ai4bharat/Pralekha huggingface dataset:
وزارت دفاع
آئی این ایس راجپوت کام سے آزاد
ہندوستانی بحریہ کے پہلے جنگی جہاز آئی این ایس راجپوت کو جمعہ، 21 مئی 2021 کو 41 فخریہ برسوں تک ملک کی خدمت کرنے کے بعد وشاکھاپٹنم کےنیوی ڈاک یارڈ میں کام سے آزاد کر دیا گیا۔ اس جہاز کو مہمان خصوصی وائس ایڈمرل اجندر بہادر سنگھ، اے وی ایس ایم، وی ایس ایم، فلیگ آفیسر کمانڈنگ ان چیف، ایسٹرن نیول کمانڈ کی موجودگی میں کورونا وبائی مرض کے مد نظر ایک سادہ تقریب میں قومی پرچم، نیول انسائن اور ڈی کمیشننگ پیننٹ کو غروب آفتاب کے وقت جھکا کر کام سے آزاد کر دیا گیا۔ جہاز کے ذریعے ملک کو فراہم کی گئی غیر معمولی خدمت کی یاد میں اس موقع پر مہمان خصوصی کے ذریعے ایک خاص ڈاک کور جاری کیا گیا۔
آئی این ایس راجپوت کو 04 مئی 1980 کو پوٹی، جارجیا  میں کیپٹن  گلاب موہن لال ہیرا نندانی کے ساتھ ہندوستانی بحریہ کے راجپوت کلاس تباہ کن کے بنیادی جہاز کے طور پر کمیشن کیا گیا تھا۔ اپنی خدمت کے دوران جہاز کو مغربی اور مشرقی دونوں بیڑوں کا حصہ بننے کا امتیاز حاصل ہوا۔ یہ جنگی جہاز جون 1988 تک ممبئی میں واقع تھا اور اس کے بعد مشرقی بیڑے کے حصہ کے طور پر نئے سرے سے وشاکھاپٹنم بھیجا گیا۔
ایک بہادر فوجی کی شان و شوکت سے لیس یہ جہاز اسلحوں اور سنسروں کے سیریز سے آراستہ تھا جس میں سطح سے سطح پر مار کرنے والے میزائلیں، سطح سے ہوا میں مار کرنے والی میزائلیں، طیارہ شکن بندوقیں، ٹارپیڈو اور آبدوز شکن راکٹ لانچر شامل تھے۔ آئی این ایس راجپوت سپرسونک کروز میزائل اور لمبی دوری کی برہموس میزائل کو داغنے کی صلاحیت والا پہلا جنگی جہاز بھی تھا۔ وہ ہندوستانی بحریہ کی ریجمنٹ ’راجپوت ریجمنٹ‘ سے منسلک ہونے والا ہندوستانی بحریہ کا پہلا جہاز بھی تھا۔
آپریشن پون، آپریشن امن، آپریشن کیکٹس اور مختلف بین الاقوامی مشقوں جیسی مختلف بحریہ کی مہم میں حصہ لینے کے علاوہ، یہ جنگی جہاز مختلف راحت مہم میں حصہ لینے والا ہندوستانی بحریہ کا سپہ سالار تھا جس میں 1999 میں اوڈیشہ کے ساحل پر سمندری طوفان کے بعد راحت مہم، 2004 میں انڈمان و نکوبار جزائر میں سُنامی کے بعد راحت مہم اور جکارتہ میں زلزلہ کے بعد انسانی مدد اور قدرتی آفت میں راحت  مشن شامل ہیں۔
ملک کے لیے اپنی شاندار خدمت میں جہاز کی کمان 31 کمانڈنگ افسران نے سنبھالی۔ اس کے کمیشن ہونے کے بعد سے جہاز نے 787194 ناٹیکل میل سے زیادہ کی دوری طے کی ہے جو پوری دنیا کے 36.5 بار آبی سفر کرنے کے برابر ہے اور زمین سے چاند کی دوری کا 3.8 گنا ہے۔
کام سے آزاد کیے جانے کی تقریب میں مشرقی بیڑے اور مشرقی نیول کمانڈ کی دیگر تنظیموں کے بہت کم افسران اور دیگر عملہ نے کووڈ پروٹوکال پر عمل کرتے ہوئے حصہ لیا۔ اس تقریب کے ناظرین کا ایک بڑا طبقہ، مثلاً برسر کار ملازمین، بحریہ کے سابق ملازمین اور دیگر مقامات پر موجود کشتی بانوں کی ٹیم کے سابق ممبران جنہوں نے اس جنگی جہاز پر اپنی خدمات دی تھیں- کے لیے انٹرنیٹ اور بحریہ کے انٹرانیٹ پر لائیو نشر کیا گیا تھا۔ اس موقع پر وائس ایڈمرل اتل کمار جین، چیف آف انٹیگریٹیڈ ڈیفنس اسٹاف ٹو دی چیئرمین چیفس آف اسٹاف کمیٹی، سابق کمانڈنگ افسران اور کمیشننگ کرو کے اہلکار اور سیلرز شامل تھے۔
قبائیلی امور کی وزارت
دلّی ہاٹ میں جاری ٹرائبس انڈیا آدی مہوتسو میں خالص آدیواسی کھانوں کا منفرد ذائقہ لے سکتے ہیں
قبائلی دستکاری ، ثقافت و تجارت کی اسپرٹ کا جشن آدی مہوتسو ، دلّی ہاٹ، آئی این اے ، نئی دہلی میں 30 نومبر 2021 تک صبح 11 بجے سے رات 9 بجے تک جاری ہے۔ قبائلی امور کی وزارت نے آزادی کا امرت مہوتسو کے تحت منعقدہ تقریبات کے تحت آدی مہوتسو کا انعقاد کیا ہے، جس کا افتتاح 15 نومبر کو وزیراعظم نے کیا، جسے قبائلی یوم فخر کے طور پر منا نے کا بھی اعلان کیا گیا ہے۔
قبائلی زندگی کے سب سے دلچسپ پہلوؤں میں مختلف قسم کے خالص قبائلی کھانے شامل ہیں، جو مختلف قبائلیوں کے لئے انتہائی اہم چیز ہے۔ خالص قبائلی کھانے نئی دہلی میں جاری ٹرائبس انڈیا آدی مہوتسو دلّی ہاٹ میں توجہ کا خصوصی مرکز ہے۔ قومی قبائلی فیسٹول ایک سالانہ پروگرام ہے، جس میں ملک بھر کے دلچسپ کھانے پیش کئے جاتے ہیں۔ دلّی ہاٹ کے آدی وینجن سکشن میں لوگوں کی بھیڑ اُمڈ رہی ہے، جہاں سکم ، اترا کھنڈ، تلنگانہ، تمل ناڈو، ناگالینڈ، گجرات اور چھتیس گڑھ جیسی ریاستوں کے کھانوں کے اسٹال لگائے گئے ہیں۔
قبائلی برادریوں کا قدرت کے ساتھ گہرا تعلق ہے۔ ان کی سادگی اور قدرت کے تئیں اُن کی جو عقیدت ہے، اس کا اظہار ان کے خورد ونوش میں ہوتا ہے۔ قبائلی اپنے کھانے کو مقدس مانتے ہیں۔ قبائلی لوگوں کا کھانا نہ صرف مزہ دار ہوتا ہے بلکہ غذائیت بخش اور متوازن بھی ہوتا ہے، چاہے راجستھان کی دال باٹی چورما ہو یا جھارکھنڈ کا لٹی چوکھا یا تھپڑی روٹی یا اترا کھنڈ کی کڑھی ہو ، قبائلی کھانے سادہ غذائیت بخش اور ذائقہ دار ہوتے ہیں۔ قبائلیوں کے مابین مختلف قسم کے باجرا کو ترجیح دی جاتی ہے۔ لہذا بڑے اور چھوٹے باجرا سے تیار کھانے دستیاب ہیں، جیسے جھار کھنڈ کے راگی پکوڑے اور مڑوا کی روٹی ، تمل ناڈو کی راگی اڈلی اور ڈوسا۔
گزشتہ کچھ دنوں کے دوران یہ دیکھا گیا ہے کہ کچھ کھانے دوسروں کے مقابلے زیادہ باعث کشش ہیں۔ چپڑا چٹنی یا لال چینی کی چٹنی کے خریدار بہت سے تھے۔ لال چینٹیوں سے بنی چپڑا چٹنی نہ صرف ذائقہ دار ہوتی ہے بلکہ بیماریوں کو دور رکھنے میں بھی مدد گار ہوتی ہے۔ مہوا کے کھانوں نے بھی کافی لوگوں کو اپنی طرف راغب کیا ہے۔ مہوا کے پیڑ عام طور پر مرکزی اور مغربی بھارت کے سبھی جنگلوں میں پائے جاتے ہیں۔ مہوا چائے سے لے کر مہو ا شکر پارہ تک مہوا کھانے کی مقبولیت باعث حیرت نہیں۔
ملک کے مختلف حصوں کے دیگر انوکھی، ذائقہ دار خوردنی اشیاء جیسے دُھسّا  پنجارہ بریانی، تھپڑی روٹی ، ہربل چائے اور ارکو کافی کا بھی لطف لے سکتے ہیں۔
آدی مہوتسو میں جائیں اور ’ووکل فار لوکل‘ مہم کی حمایت کریں اور ایک خود کفیل بھارت کی تعمیر میں مدد کریں۔ # بائی ٹرائبل۔
۔۔۔۔۔۔۔۔۔۔۔۔۔۔۔۔۔۔

U-14031
(Visitor Counter : 203
امور داخلہ کی وزارت
سی آئی ایس ایف آزادی کا امرت مہوتسو سائکل ریلی کا یرودا جیل، پُنے سے آغاز
پُنے سے دلّی 1703 کلومیٹر طویل 27 روزہ ریلی جدو جہد آزادی کے اہم مقامات کا احاطہ کریگی
آزادی کا امرت مہوتسو تقریبات کے حصے کے طور پر سنٹرل انڈسٹریل سیکیورٹی فورس  ملک کے مختلف حصوں میں دس سائکل ریلیوں کا اہتمام کر رہا ہے ۔ تمام ریلیاں دو اکتوبر 2021 کو گاندھی جینتی کے موقع پر راج گھاٹ، نئی دہلی میں مہاتما گاندھی کی سمادھی پر اختتام پزیر ہونگی۔ ان ریلیوں کا انعقاد ملک کے نوجوانوں پر توجہ مرکوز کرتے ہوئے کیا گیا ہے تاکہ انہیں ہمارے عظیم مجاہدین آزادی کی شجاعت کی داستانوں اور ہندستان کی جدو جہد آزادی کے گمنام سورمائوں کی قربانیوں سے روشناس کرایا جا سکے۔
ان دس ریلیوں میں سے طویل ترین ریلی کو آج چار ستمبر 2021 کو یرودا جیل پُنے سے روانہ کیا گیا۔ یرودا جیل وہ تاریخی مقام ہے جہاں تاریخی پونا ایکٹ پر دستخط ہوئے تھے جب گاندھی جی نے کمیونل ایوارڈ کے خلاف برت رکھا تھا۔ 1932 اور 1942 بھی شامل ہے۔ بھارت چھوڈو تحریک کے دوران مقرر مجاہدین آزادی کے ساتھ گاندھی جی کو قید کیا گیا تھا ۔
یرودا جیل سے ریلی کو آج پُنے کے رکن پارلمنٹ جناب گریش باپٹ، ہاکی کھلاڑی جناب دھن راج پلے، مجاہد آزادی جناب وسنعت پرساد، ایڈیشنل ڈائرکٹر جنرل، سی آئی ایس ایف جناب اتل کمار، آئی جی CISFجناب کے این ترپاٹھی ، CISFکے اعلیٰ افسران، پولس افسران اور دیگر اکابیرین اور سائکل سواری کے شائقین کی موجودگی میں جھنڑی دکھا کر روانہ کیا گیا ۔
تمام اہم شخصیات اور پُنے کے سائکلنگ کے شائقین نے سائکل سواروں کو نیک تمنا ئیں پیش کیں اور سائکل ریلی کو شاندار طریقے سے الوداع کیا ۔
سائکل ریلی کا راستہ اس طرح پلان کیا گیا ہے کہ اس میں جدو جہد آزادی سے جڑے اہم مقامات کا احاطہ کیا گیا ہے۔ سائکل ریلی پر یرودا جیل، پُنے سے روانہ ہو کر راج گھاٹ نئی دلی میں اختتام پزیر ہوگی اور یہ تقریبًا 1703 کلومیٹر کا راستہ 27 دن میں مکمل کرےگی۔ سائکلنگ ٹیم میں سائکل سوار اور دو گاڑیوں میں سولہ انتظامی مدد کے اسٹاف والے ہیں۔
راستے میں ریلی آغا خان پیلس گئی جہاں جدو جہد آزادی کے دوران مہاتما گاندھی کو نظر بند کیا گیا تھا۔ یہ وہ جگہ ہے جہاں گاندھی جی 8 اگست 1942 بھارت چھوڈو تحریک کی پکار دینے کے بعد 21 مہینے رہے۔ اس مدت کے دوران ان کی اہلیہ کستوربا اور انکے سکریٹری نرائن دلہائی کا انتقال ہو گیا۔ ان دونوں کی سمادھی پُنے کے اس شاندار پیلس میں واقع ہے جیسے مشہور و معروف ماہر تعمیرات چارلس کورا نے بنایا تھا ۔
ریلی کل مجاہد آزادی راج گورو کے مقام پیدائش راج گورو نگر بھی جائیگی۔ یہ ریلی مہاراشٹر میں سنت وادی، سنگِ مر مر ، انڈین سیکیورٹی پریس، ناسک، چندر واڈ، اروی ٹاؤن اور شیر پورپھٹا سے گزرے گی۔
پندرہیوں دن سائکل ریلی بھوپال پہنچے گی۔ سب انسپکٹر دھیرج کمار کی قیادت میں سائکل سواروں کی ٹیم 24 ویں دن مدھیہ پردیش میں دھولپور سے اتر پردیش میں آگرہ پہنچے گی ۔
ریلی جن اہم تاریخی مقامات کا احاطہ کریگی ان میں راج گورو نگر ، مدھیہ پردیش میں بھاورا  اور مدھیہ پردیش میں ہی شو پوری  شامل ہیں۔
اس پروگرام کا انعقاد کووڈ سے متعلق احتیاطی تدابیر پر سختی سے عمل کرتے ہوئے کیا گیا ہے ۔
<><><><><>
ش ح،ع س، ج
U.No. : 8688
(Visitor Counter : 132
وزارت ماہی پروری، مویشی پروری و ڈیری
راشٹریہ گوکل مشن
ماہی پروری، مویشی پروری اور ڈیری کے امور کے وزیر مملکت ڈاکٹر سنجیوکمار بالیان نے لوک سبھا میں ایک سوال کے تحریری جواب میں بتایا کہ حکومت ہند نے راشٹریہ گوکل مشن دسمبر 2014 میں شروع کیا تھا۔ جس کا مقصد مویشیوں کی افزائش ،ان کے بچاؤ اور ان کی نسل کی تازہ کاری اور دودھ کی مصنوعات کی تیاری میں اضافہ اور مویشیوں کی پیداواریت میں اضافہ کرنا ہے، تاکہ دودھ کی پیداوار کو کسانوں کے لیے مزید منافع بخش بنایا جاسکے۔ اس اسکیم کے تحت سرمایہ کی تخصیص اور اخراجات کی سالانہ وار تفصیل حسب ذیل ہے۔
|
|
مالیہ کاری
|
|
روپے کروڑمیں
|
|
2014-15
|
|
2015-16
|
|
2016-17
|
|
2017-18
|
|
2018-19
|
|
2019-20
|
|
میزان
|
|
سرمائے کی تخصیص
|
|
159.40
|
|
81.77
|
|
119.5
|
|
190
|
|
750.5
|
|
302
|
|
1603.17
|
|
اخراجات
|
|
159.02
|
|
81.76
|
|
118.75
|
|
187.64
|
|
750.44
|
|
253.58|
|
1551.19ستمبر 2019 تک کے اخراجات
پروجیکٹ کی منظور شدہ اکائی وار مالیت اور جاری کیا گیا سرمایہ ذیل کے ٹیبل میں درج ہے۔
|
|
نمبر شمار
|
|
اسکیم کی اکائیاں
|
|
پروجیکٹ کی منظور شدہ مالیت

|
|
جاری کیا گیا سرمایہ

|
|
1
|
|
کل ہند احاطہ کاری کی توسیع
|
|
1755.56
|
|
711.73
|
|
2
|
|
جنین کی منتقلی کی ٹیکنالوجی اور وٹرو فرٹلازیشن لیپس کا قیام
|
|
168.14
|
|
139.59
|
|
3.
|
|
مرکز مہارت کا قیام
|
|
63.80
|
|
38.52
|
|
4
|
|
بہتر صنفی خصوصیت کے لحاظ سے منتخبہ مادہ تولید کے فراہمی کی سہولت
|
|
522.50
|
|
208.03
|
|
5
|
|
کوکل گاؤں کا قیام
|
|
207.62
|
|
96.06
|
|
6
|
|
پشو سنجیونی
|
|
123.03
|
|
88.81
|
|
7
|
|
کرشی کلیان ابھیان

|
|
62.74
|
|
62.74
|
|
8.
|
|
ملک گیر پروگرام
|
|
293.88
|
|
205.71
|
||
|
میزان
|
|
3197.27
|
|
1551.19
واضح ہو کہ راشٹریہ گوکل مشن کی عمل آوری میں کوئی تاخیر نہیں کی جاتی اور اسکیم میں تخصیص کے مطابق بروقت سرمایہ فراہم کرایا جاتا ہے۔
۔۔۔۔۔۔۔۔۔۔۔
م ن ۔س ش۔ ت ع۔
U-5719
(Visitor Counter : 51
بجلی کی وزارت
آر ای سی کے ذیلی ادارے آر ای سی پی ڈی سی ایل‘کے پی ایس 1 ٹرانسمیشن لمیٹڈ’ کو میگھا انجینئرنگ اینڈ انفراسٹرکچرز لمیٹڈ کے حوالے کر دیا
آر ای سی لمیٹڈ کی ایک مکمل ملکیت والی ذیلی کمپنی، آر ای سی پاور ڈیولپمنٹ اینڈ کنسلٹنسی لمیٹڈ ، بجلی کی وزارت کے زیر اہتمام این بی ایف سی مہارتن سی پی ایس یو نے پروجیکٹ مخصوص اسپیشل پرپز وہیکل ، جو ٹرانسمیشن پروجیکٹ‘ یعنی کے پی ایس1 ٹرانسمیشن لمیٹڈ’ کی تعمیر کے لیے تشکیل دیا گیا تھا، کو 20 اپریل 2023 کو میگھا انجینئرنگ اینڈ انفراسٹرکچرز لمیٹڈ کے حوالے کیا۔ اس اسپیشل پرپز وہیکل کے حوالے کرنے کے ساتھ آر ای سی پی ڈی سی ایل نے اب تک تقریباً 70,974 کروڑ روپے کی لاگت سے 52 ٹرانسمیشن پروجیکٹس کامیابی سے حوالے کیے ہیں۔
ایس پی وی کو جناب راہل دویدی، سی ای او، آر ای سی پی ڈی سی ایل نے کل شام گروگرام میں جناب پی ایس ہری ہرن، سی جی ایم، آر ای سی پی ڈی سی ایل اور آر ای سی پی ڈی سی ایل، ایم ای آئی ایل اور سی ٹی یو آئی ایل کے دیگر سینئر افسران کی موجودگی میں منعقدہ ایک تقریب میں میسرز میگھا انجینئرنگ اینڈ انفراسٹرکچرز لمیٹڈ کے نائب صدر جناب پروین شرد دکشٹ کے حوالے کیا ہے۔
میسرز میگھا انجینئرنگ اینڈ انفراسٹرکچرز لمیٹڈ حکومت ہند کی بجلی کی وزارت کے انٹر اسٹیٹ ٹرانسمیشن پروجیکٹ کی کامیاب بولی دہندہ تھی اور آر ای سی پی ڈی سی ایل بولی کے عمل کی کوآرڈینیٹر تھی۔
میسرز میگھا انجینئرنگ اینڈ انفراسٹرکچرز لمیٹڈ کا انتخاب ٹیرف پر مبنی مسابقتی بولی  کے ذریعے ٹرانسمیشن سروس فراہم کنندہ کے انتخاب کے لیے معیاری بولی کے دستاویزات اور رہنما خطوط کے مطابق کیا گیا تھا جو بجلی کی وزارت، حکومت ہند کی طرف سے نوٹیفائی کیا گیا تھا۔
اس کام میں کے پی ایس1-کھاؤڈا پی ایس جی آئی ایس  765 کے وی ڈبل سرکٹ لائن کا نفاذ اور کھاؤڈا پی ایس1 کا اضافہ شامل ہے۔ اس منصوبے کو 21 ماہ میں نافذ کرنے کا ہدف ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 60
خواتین اور بچوں کی ترقیات کی وزارت
’’بچوں میں سوئے تغذیہ‘‘
خواتین و اطفال کی ترقی کی مرکزی وزیر محترمہ اسمرتی زوبین ایرانی نے آج ایک تحریری جواب کے تحت راجیہ سبھا کو مطلع کیا کہ 5 برس سے کم عمر کے کم وزن ، سوئے تغذیہ اور شدید سوئے تغذیہ کے شکار بچوں کی تخمینہ تعداد سے متعلق تفصیلات نیشنل فیملی ہیلتھ سروے  کے تحت حاصل کی جاتی ہے ، اس سروے کا اہتمام صحت و کنبہ بہبود کی وزارت کے ذریعہ کیا جاتا ہے۔ این ایف ایچ ایس۔ 5  کی حالیہ رپورٹ کے مطابق، 5 برس تک کی عمر کے بچوں کے لیے غذائی اشاروں میں این ایف ایچ ایس۔4  کے مقابلہ میں بہتری رونما ہوئی ہے۔ بچوں کی نشو و نما رکنے کے معاملات میں 38.4 فیصد سے 35.5 فیصد کی تخفیف، بچوں کی لمبائی کے حساب سے کم وزن کے معاملات میں 21.0 فیصد سے 19.3 فیصد کی تخفیف اور کم وزن کے معاملات میں 35.8 فیصد سے 32.1 فیصد کی تخفیف رونما ہوئی۔
این ایف ایچ ایس کے مطابق ملک میں بچوں میں سوئے تغذیہ کے زیادہ اور کم معاملات والے اضلاع کی تفصیلی فہرست ضمیمہ۔ I میں دی گئی ہے۔
این ایف ایچ ایس 5 کے مطابق ، ریاست / مرکز کے زیر انتظام علاقہ کے لحاظ سے، پانچ برس سے کم عمر کے بچوں میں سوئے تغذیہ سے متعلق تفصیلات ضمیمہ۔ II میں درج ہیں۔
حکومت نے سوئے تغذیہ کے مسئلہ کو اعلیٰ ترجیح دی ہے اور حکومت ملک میں سوئے تغذیہ کے مسئلہ کو حل کرنے کے لیے براہِ راست ہدف بند مداخلت کے طور پر امبریلا انٹیگریٹڈ چائلڈ ڈیولپمنٹ سروسز  کے تحت آنگن واڑی خدمات، نوعمر لڑکیوں کے لیے اسکیم اور پردھان منتری ماترو وندنا یوجنا  جیسی مختلف اسکیمیں نافذ کر رہی ہے۔ شدید سوئے تغذیہ کے شکار بچوں کا علاج صحت و کنبہ بہبود کی وزارت کے ذریعہ قائم کردہ تغذیائی بازآبادکاری مراکز میں کیا جاتا ہے۔
اس کے علاوہ، 8 مارچ 2018 کو پوشن ابھیان لانچ کیا گیا، جس کا مقصد ہم آہنگی اور نتیجہ پر مبنی نقطہ نظر کو اختیار کرکے ملک میں سوئے تغذیہ میں تخفیف لانا ہے۔
تمام ریاستوں / مرکز کے زیر انتظام علاقوں کے لیے ایک مربوط امدادی پروگرام، مشن پوشن 2.0 کا اعلان بجٹ 2021۔2022 میں کیا گیا۔ اس کا مقصد تغذیائی مواد، بہم رسانی، رسائی اور نتائج کو مضبوط بنانا ہے، اس کے علاوہ ایسے طور طریقوں کو بڑھاوا دینا ہے جو بیماری اور سوئے تغذیہ سے تحفظ کے لیے صحت، خیرو عافیت اور قوت مدافعت کو پروان چڑھاتے ہوں۔ حکمرانی کو بہتر بنانے کے لیے پوشن ٹریکر کے تحت تغذیائی معیار اور تسلیم شدہ تجربہ گاہوں میں جانچ کو بہتر بنانے، بہم رسانی کے نظام کو مضبوط بنانے اور تکنالوجی کو بروئے کار لانے کے لیے اقدامات کیے گئے ہیں۔ ریاستوں / مرکز کے زیر انتظام علاقوں کو سوئے تغذیہ اور اس سے متعلق بیماریوں سے تحفظ کے لیے آیوش نظام ادویہ کے استعمال کو فروغ دینےکا مشورہ دیا گیا ہے۔ تغذیائی طور طریقوں میں روایتی معلومات کو بروئے کار لاتے ہوئے غذائیت سے متعلق متنوع فرق کو دور کرنے کے لیے آنگن واڑی مراکز میں پوشن واٹیکاؤں کی ترقی میں تعاون فراہم کرنے کے لیے ایک پروگرام بھی شروع کیا گیا ہے۔ اضافی تغذیہ کی بہم رسانی میں اور تغذیائی نتائج کا پتہ لگانے کے لیے شفافیت اور جوابدہی لانے کے لیے 13 جنوری 2021 کو رہنماخطوط جاری کیے گئے۔
ضمیمہ۔I
اسٹیل کی وزارت
این ایم ڈی سی نے ‘ایمانداری کے ساتھ خودانحصاری ’ ویجلنس بیداری ہفتہ۔2021منایا
جب بھارت آزادی کا امرت مہوتسو منارہا ہے، توفولاد کی وزارت کے تحت نیشنل منرل ڈیولپمنٹ کارپوریشن لمٹیڈ  اس ویجلنس بیداری ہفتہ کے دوران مختلف سرگرمیوں کا اہتمام کررہاہے۔ جس میں مسابقت اور بھارت75@، یاد میں ایمانداری سے متعلق حساس بنانے کے پروگرام شامل ہیں۔یہ پروگرام کل این ایم ڈی سی ملازمین کے لئے کوئز مقابلوں کے ساتھ شروع ہوئے اور اس ہفتہ کے دوران بہت سے پروگرام اور مقابلے جیسے سلوگن رائٹنگ،تقریری مقابلے، مضمون رائٹنگ، بہترین ہاؤس کیپنگ سرگرمیوں کا اہتمام کیا جائے گا۔
این ایم ڈی سی سنٹرل ویجلنس کمیشن کی ہدایت کے مطابق ‘آزاد بھات75@: ایمانداری کے ساتھ خود انحصاری’ کے موضوع پر 26.10.2021سے01.11.2021 تک ویجلنس بیداری ہفتہ ۔2021  منارہا ہے۔
وی اے ڈبلیو۔2021 کی تقریب کا افتتاح جناب سومیت دیو، سی ایم ڈی ، این ایم ڈی سی کے ذریعہ اپنے حیدرآباد ہیڈ آفس میں ملازمین کو ایمانداری کا حلف دلایاجانے کے ساتھ ہوا۔جناب امیتو مکھرجی ، ڈائریکٹر  نے عزت مآب صدر جمہوریہ کا پیغام پڑھا،جناب سومناتھ نندی ، ڈائریکٹر  نے عزت مآب نائب صدر جمہوریہ کا پیغام پڑھا، جناب ڈی کے موہنتی، ڈائریکٹر  نے بھارت کے عزت مآب وزیراعظم کا پیغام پڑھا اور جناب بی ساہو، ایگزیکٹیوڈائریکٹر نے سینٹرل ویجلنس کمشنر کا پیغام پڑھا۔این ایم ڈی سی کے ویجلنس محکمہ نے عہد اٹھانے سے متعلق تقریب کا اہتمام کیاتھا۔
اس کے علاوہ کارپوریٹ گورننس۔ لیوریجنگ ٹکنالوجی اینڈ ویسل بلور میکانزم پر ایک اجلاس ہونا ہے جس میں کل ڈاکٹر پروین کماری سنگھ ، ایڈیشنل سکریٹری، سنٹرل ویجلنس کمیشن کلیدی خطبہ دیں گی۔اس کا اختتام اختتامی تقریب اور تقسیمِ انعامات کے ساتھ ویجلنس بیداری ہفتہ کے آخری دن یعنی 01.11.2021 کو ہوگا۔
۔۔۔۔۔۔۔۔۔۔۔۔۔۔۔۔۔

U-12246
(Visitor Counter : 151
وزارت خزانہ
سرکاری اسٹاک 2023 کے 4.48فیصد کی نیلامی برائے فروخت 
حکومت ہند کے فلوٹنگ ریٹ بانڈ 2033کی نیلامی برائے فروخت ، سرکاری اسٹاک2033کے 6.22فیصد کی نیلامی برائے فروخت ،اورسرکاری اسٹاک 2050کے 6.67فیصد کی نیلامی برائے فروخت 
نئی دہلی ،16نومبر:حکومت ہند نے درج ذیل کی فروخت کا اعلان کیاہے قیمت پرمبنی نیلامی کے ذریعہ 6ہزارکروڑ روپے  نوٹیفائیڈ رقم کے لئے سرکاری اسٹاک 2023کا 4.48فیصد ، قیمت پرمبنی نیلامی کے ذریعہ 2000کروڑروپے  نوٹیفائیڈ رقم کے لئے حکومت ہند کے فلوٹنگ ریٹ بانڈز ، قیمت پرمبنی نیلامی کے ذریعہ 9000کروڑروپے  نوٹیفائیڈ رقم کے لئے سرکاری اسٹاک 2035کا 6.22فیصد اورقیمت پرمبنی نیلامی کے ذریعہ 5000کروڑروپے  نوٹیفائیڈ رقم کے لئے سرکاری اسٹاک 2050کا6.67فیصد ۔ حکومت ہند کے پاس درج بالاسیکیوریٹی کے مقابلے 2000کروڑروپے تک کی اضافی رکنیت حاصل کرنے کا اختیارہوگا۔ نیلامی کاانعقاد ریزروبینک آف انڈیا ، ممبئی آفس ، فورٹ ، ممبئی کے ذریعہ 20نومبر ،2020کو متعددقیمتوں کے طریقے کے ذریعہ کیاجائے گا۔
اسٹاک کی فروخت کی نوٹیفائیڈ رقم کے 5فیصد تک کی رقم سرکاری سکیوریٹی کی نیلامی میں غیرمقابلہ جاتی بولی لگانے کی سہولت کی اسکیم کے تحت اہل افراد اور اداروں کو تقسیم کی جائے گی ۔
نیلامی کے لئے مقابلہ جاتی اورغیرمقابلہ جاتی دونوں بولیاں ریزروبینک آف انڈیا کے کوربینکنگ سالیوشن  نظام پر الیکٹرانک فارمیٹ میں 20نومبر،2020کو پیش کی جانی چاہیئے ۔
غیرمقابلہ جاتی بولیاں صبح 10:30بجے سے 11:30بجے کے درمیان پیش کی جانی چاہیئں ۔
نیلامی کے نتائج کا اعلان 20نومبر، 2020 کو کیاجائے گااوربولی لگانے میں کامیاب ہونے والوں کے ذریعہ ادائیگی 23نومبر، 2020 کو کی جائیگی ۔
یہ اسٹاک ریزروبینک آف انڈیا کے ذریعہ وقت بوقت ترمیم شدہ سرکلرنمبرآربی آئی /19-2018/25مورخہ24جولائی ، 2018 کے تحت جاری ‘مرکزی حکومت کی سیکیوریٹی میں کب جاری لین دین ’سے متعلق رہنما ہدایات کے مطابق ‘کب جاری ’ کاروبارکے لئے اہل ہوں گے ۔
الیکٹرانکس اور اطلاعات تکنالوجی کی وزارت
جناب راجیو چندر شیکھر بنگلورو میں سکنڈ سیمی کون فیوچر ڈیزائن روڈ شو کا افتتاح کریں گے
جناب ر اجیو چندر شیکھر بنگلورو میں مہمان خصوصی کے طورپر رینے سس۔ ٹی سی ایس انوویشن سنٹر کی افتتاحی تقریب میں شرکت کریں گے
وزیر موصوف بی ایم ایس انجینئر نگ کالج کے طلبا کو خطاب کریں گے جو نیو انڈیا فارینگ انڈیا: ٹیگیڈ آف اپورچنٹیز سیریز کا حصہ ہے
الیکٹرونکس اور اطلاعاتی ٹیکنالوجی اور ہنر مندی کے فروغ اور صنعتوں کے وزیر مملکت جناب راجیو چندر شیکھر دو روزہ سرکاری دورے پر آج شام بنگلورو کے لئے روانہ ہوں گے۔
جناب راجیو چندر شیکھر جمعہ کو بنگلورومیں سیکنڈ سیمی کون فیوچر ڈیزائن روڈ شو کا افتتاح کریں گے۔ یہ روڈ شو اسٹارٹ اپس کی حوصلہ افزائی کرنے، اگلے مرحلے کے اختراع کے فروغ اور عالمی اور بڑے ہندوستانی سیمی کنڈکٹر اداروں کو ہندوستان میں سیمی کنڈکٹر ڈیزائن ایکو سسٹم میں سرمایہ کاری کے لئے آمادہ کرنے کے مقصد سے کیا جارہا ہے۔ اس سیریز کا پہلا پروگرام گزشتہ برس گجرات کی کرناوتی یونیورسٹی میں منعقد ہوا تھا۔
دسمبر 2021 میں مرکزنے ہندوستانی سیمی کنڈکٹر مشن کا آغاز کیا تھا۔ جو اس سیکٹر میں سرمایہ کاری بڑھانے کے لئے 76 ہزار کروڑ روپے کی ترغیبی رقوم کے ساتھ شروع ہوا تھا۔
وزیر موصوف کل  کو رینے سس۔ ٹی سی ایس انوویشن سنٹر کی افتتاحی تقریب میں مہمان خصوصی کے طور پر شرکت کریں گے۔ وہ دونوں کمپنیوں کے ایگزیکیٹو کو خطاب کریں گے جن میں ڈاکٹر شیلشن چٹیپڈی بورڈ ممبر رینے سس اور جناب این گنپتی سبرامنیم ، سی او او، ٹی سی ایس شامل ہیں۔
بعد میں جناب راجیو چندر شیکھر ’’ نیو انڈیا فارینگ انڈیا سیریز کے حصے کے طور پر بی ایم ایس انجینئرنگ کالج کے طلباے سے بات چیت کریں گے۔
ایک سابق چپ ڈیزائنر اور ٹیک انٹرپرینئر سے سیاستداں بنے۔ جناب راجیو چندر شیکھر نے ملک بھر میں ینگ انڈینز اور اسٹارٹ اپس کے ساتھ رابطے رکھے ہیں۔ اس طرح کی ملاقات اور بات چیت سے طلبا، اساتذہ اور اسٹارٹ اپ ایکو سسٹم کے صنعت کاروں کا حوصلہ بلند ہوتا ہے۔
کوئلے کی وزارت
پائیدار ترقی کے رُخ پر کوئلے کے شعبے میں بڑے پیمانے پر شجرکاری كی مہم جاری
وزیر اعظم كی طرف سے کول کمپنیوں کے ذریعہ ایکو پارکس اور ماحولیات کی دیکھ بھال کی ترقی کی ستائش
کوئلہ کی وزارت کول سی پی ایس ایز کے ساتھ مسلسل ہم آہنگ ہے تاکہ ڈیکولڈ زمین، زیادہ بوجھ والے ڈمپ اور غیر کوئلہ والی زمین پر بڑے پیمانے پر شجرکاری کو فروغ دیا جا سکے۔ تازہ ترین جاءزے کے مطابق رواں مالی سال کے دوران، کوئلہ کمپنیوں نے 2338 ہیکٹر زمیں پر شجرکاری مکمل کی ہے اور 43 لاکھ سے زیادہ پودے لگائے۔ پچھلے پانچ سالوں میں کل 10,000 ہیکٹر رقبہ کو شجرکاری کے تحت لایا گیا جس میں 2.24 کروڑ سے زیادہ پودے لگائے گئے ہیں۔
وزیر اعظم جناب نریندر مودی نے چھتیس گڑھ ایسٹ ریل کوریڈور کا افتتاح کرتے ہوئے کوئلے کے ماحولیاتی طور پر پائیدار انخلاء کے لیے وقف شدہ چھتیس گڑھ مشرقی ریل راہ داری کا افتتاح کرتے ہوئے "ایکو پارکس" کی ترقی کے ذریعے ڈیکولڈ زمین کو دوبارہ حاصل کرنے کے لیے کوئلہ کمپنیوں کی کوششوں کی ستائش کی ہے۔
کوئلہ کمپنیاں دستیاب اراضی کے بائیو ریکلیمیشن کے لیے مشن موڈ میں سرگرم ہیں۔ ماحولیات، جنگلات اور آب و ہوا میں تبدیلی کی وزارت نے ایسی شجرکاری کو فروغ دیا ہے جس کا شمار "معاوضہ جاتی جنگلات" کی ضرورت کے لیے کیا جائے۔اس طرح تمام کوئلہ کمپنیوں نے تقریباً 2800 ہیکٹر کے نوٹیفکیشن کے لیے متعلقہ ریاستی محکمہ جنگلات کو تجویز پیش کی ہے كہ نوٹیفکیشن کے لیے ڈیکولڈ جنگلاتی اراضی کو "تسلیم شدہ معاوضہ دار جنگلاتی علاقہ"قرار دیا جاءے۔ اس تسلیم شدہ معاوضہ دار جنگلاتی علاقے کا شمار مستقبل میں کوئلے والی جنگلاتی زمین کی ضرورت کے مطابق کیا جائے گا تاكہ کوئلے کی کان کنی کی مزید سرگرمیاں شروع کی جا سكیں۔
کوئلے کے تمام ذیلی اداروں کے پاس بائیو ریکلیمیشن/پلانٹیشن کے فروغ کے لیے وقف سیل ہے۔ کوئلہ کی وزارت نے کوئلہ پیدا کرنے والے علاقوں میں درست منتقلی کو یقینی بنانے کے لیے ماحولیاتی طور پر پائیدار اقدامات کو سب سے زیادہ ترجیح دی ہے۔
وزیراعظم کا دفتر
وزیراعظم نے نئے ایمس کے اثر کے سلسلے میں ایک تھریڈ مشترک کیا
وزیراعظم جناب نریندر مودی نے، مرکزی وزیر مملکت جناب نشتھ پرمانک کا ایک ٹوئیٹ تھریڈ شئیر کیا ہے، جس میں مغربی بنگال کی نظیر پیش کی گئی ہے، یہ تھریڈ ملک بھر میں زیادہ تعداد میں ایمس کے قیام کے سبب ہونے والے فوائد پر روشنی ڈالتا ہے۔
وزیراعظم نے ٹوئیٹ کیا:
’’مغربی بنگال کی مثال پیش کرتا ہوا یہ تھریڈ ملک بھر میں زیادہ سے زیادہ ایمس کے قیام کی وجہ سے ہونے والے فوائد پر روشنی ڈالتا ہے۔
اس سلسلے میں، ہماری سرکار میڈیکل کالجوں کی تعداد میں اضافہ کررہی ہے اور اس امر کو بھی یقینی بنارہی ہے کہ علوم طب کی تعلیم مقامی زبانوں میں کیا جاسکے۔ یہ لوگوں کے لئے مددگار ثابت ہورہا ہے۔‘‘
وزارت خزانہ
ریلوے کے لیے 2.40 لاکھ کروڑ روپے کے تخمینہ جاتی اخراجات کا اب تک کا سب سے زیادہ سرمایہ
100 اہم ٹرانسپورٹ انفرااسٹرکچر پروجیکٹس کی نشاندہی کی گئی
بنیادی ڈھانچے کی ہم آہنگ ماسٹر لسٹ کا ماہر کمیٹی کے ذریعہ جائزہ لیا جائے گا
بنیادی ڈھانچے اور پیداواری صلاحیت میں سرمایہ کاری کا ترقی اور روزگار پر بہت بڑا اثر پڑتا ہے۔ وبائی مرض کے مختصر دور کے بعد، نجی سرمایہ کاری دوبارہ بڑھ رہی ہے۔ اس کا تذکرہ آج یہاں پارلیمنٹ میں وزیر خزانہ اور کارپوریٹ امور کی مرکزی وزیر محترمہ نرملا سیتا رمن کی طرف سے پیش کردہ مرکزی بجٹ تقریر 24-2023میں کیا گیا۔
ریلوے
وزیر خزانہ نے کہا کہ ریلوے کے لیے 2.40 لاکھ کروڑ روپے کے تخمینہ جاتی اخراجات کا سرمایہ فراہم کیا گیا ہے۔ یہ اب تک کا سب سے زیادہ خرچ 14-2013میں کیے گئے اخراجات کا تقریباً 9 گنا ہے۔
لاجسٹک اور علاقائی رابطہ
بندرگاہوں، کوئلہ، اسٹیل، کھاد، اور غذائی اجناس کے شعبوں کے لیے آخری اور پہلے میل کے رابطے کے لیے ٹرانسپورٹ کے بنیادی ڈھانچے کے ایک سو اہم منصوبوں کی نشاندہی کی گئی ہے۔ انہیں 75,000₹ کروڑ بشمول 15,000₹ کروڑ نجی ذرائع سے،کی سرمایہ کاری کے ساتھ ترجیحی بنیادوں پر انجام دیا جائے گا، وزیر خزانہ نے مزید کہا کہ علاقائی فضائی رابطوں کو بہتر بنانے کے لیے پچاس اضافی ہوائی اڈے، ہیلی پورٹ، واٹر ایروڈروم اور ایڈوانس لینڈنگ گراؤنڈز کا احیا کیا جائے گا۔
انفرااسٹرکچر کی ہم آہنگ ماسٹر لسٹ
محترمہ سیتا رمن نے یہ بھی بتایا کہ ایک ماہر کمیٹی انفراسٹرکچر کی ہم آہنگی والی ماسٹر لسٹ کا جائزہ لے گی۔ کمیٹی امرت کال کے لیے موزوں درجہ بندی اور فنانسنگ فریم ورک کی سفارش کرے گی۔
وزیراعظم کا دفتر
وزیراعظم نریندرمودی نے نرسوں کے عالمی دن کے موقع پر نرسوں کے کردار کی ستائش کی اور کہا کہ ہمارے اس کرہ ارض کو صحت مند بنانے میں ان کا کلیدی رول ہے
وزیراعظم جناب نریندر مودی نےنرسوں کے عالمی دن کےموقع پر ہمارے کرہ ارض کو صحت مند بنانے میں نرسوں کے کلیدی رول کےلئے ان کی ستائش کی ۔
وزیراعظم نے ٹویٹ کیا :
’’نرسیں ہمارے کرہ ارض کو صحت مند بنانے میں نمایاں رول ادا کرتی ہیں ، ان کی جانفشانی اور ہمدردی مثالی ہے ۔نرسوں کا عالمی دن ایک ایسا دن ہے جس میں ہم اپنی تمام نرسوں کی تعریف کو دہرا تے ہیں جنہوں نے انتہائی چیلنج بھری صورتحال میں بھی غیر معمولی کام انجام دیا اور لوگوں کی زبردست خدمت کی ‘‘۔
مکانات اور شہری غریبی کے خاتمے کی وزارت
سیپٹک ٹینکوں کی تعمیر
تمام ریاستوں میں یکم اکتوبر، 2 کو شروع کیے گئے سوچھ بھارت مشن – اربن  0.1 کے تحت سیپٹک ٹینکوں کی تعمیر قابل قبول جزو نہیں ہے۔ ایک لاکھ سے کم آبادی والے شہری بلدیاتی اداروں  کے لیے مستعمل پانی کے انتظام کے لیے ایس بی ایم-یو 2021.2 کے تحت استعمال شدہ پانی کے انتظام  کا ایک نیا جزو شامل کیا گیا ہے۔ یو ڈبلیو ایم جزو کے تحت تمام ریاستی حکومتوں / مرکز کے زیر انتظام علاقوں کی انتظامیہ کو مندرجہ ذیل سرگرمیاں انجام دینے کے لیے مرکزی مالی امداد فراہم کی جاتی ہے:
• سیوریج ٹریٹمنٹ پلانٹس / ایس ٹی پی-کم-فیکل کیچڑ ٹریٹمنٹ پلانٹس ایف ایس ٹی پی کا قیام؛ استعمال شدہ پانی کے ٹیرٹمنٹ کے لیے،
• پمپنگ اسٹیشنوں کی فراہمی اور ایس ٹی پی تک پمپنگ مین / گریویٹی مین سمیت انٹرسیپشن اور ڈائورژن  ڈھانچے بچھانا اور
• مناسب تعداد میں سیپٹک ٹینک کو صاف کرنے والے آلات حاصل کرنا۔
یہ جانکاری ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک سوال کے تحریری جواب میں دی۔